Артабанғы йөҙйыллыҡтар дауамында ҡала Саманидтар, Газневидтар, Гуридтар һәм Хорезмшахтар күҙәтеүе аҫтына күсә. 1200-се йылдарҙа монголдар яуы үтә, орда үҙенең юлында бөтә нәмәне яндыра, юҡ итә һәм Кабулды бөлгөнлөккә төшөрә. Күп сығанаҡтар, Сыңғыҙхандың ейәнен үлтереүгә үс итеп, монголдарҙың урындағы халыҡ араһында күпләп һуйыш ойоштороуы тураһында телгә ала. Монголдарҙың баҫып алыуынан һуң яңы дәүләттәр барлыҡҡа килә, ә Кабул Сағатай улусы составына инә. Монгол-татар яуы мәлендә Афғанстандың күп халҡы, исламдың йоғонтоһон таратып, Һиндостанға ҡаса, ә һуңғараҡ Дели султанатын булдыра. Бабур осоронда Кабул ваҡытлыса [империя Великих Моголов|Бөйөк Моголдар дәүләтенең]] башҡалаһы була. Бабур Кабулда ерләнгән.